רוברט טרג'אן

רוברט טרג'אן (באנגלית: Robert Tarjan; נולד ב-30 באפריל 1948) הוא מדען מחשב אמריקאי, ידוע בעיקר כמי שתכנן מספר אלגוריתמים ומבני נתונים המבוססים על גרפים. היה שותף לתכנון מבני הנתונים עץ Splay וערימת פיבונאצ'י. על פועלו זכה בפרס טיורינג לשנת 1986.

ביוגרפיה
טרג'אן השלים את לימודיו לתואר ראשון במתמטיקה במכון הטכנולוגי של קליפורניה בשנת 1969. לאחר מכן, הוא סיים תואר שני ודוקטורט באוניברסיטת סטנפורד בשנים 1971 ו-1972 בהתאמה. מנחיו בלימודי הדוקטורט היו רוברט פלויד ודונלד קנות'. טרג'אן שימש כחבר סגל במספר מוסדות אקדמיים, ומאז שנת 1985 הוא מכהן כפרופסור למדעי המחשב באוניברסיטת פרינסטון.

מחקריו של טרג'אן עוסקים בתורת הגרפים, באלגוריתמים ובמבני נתונים. בשנת 1986 זכה טרג'אן בפרס טיורינג ביחד עם ג'ון הופקרופט.

קישורים חיצוניים

 הדף של רוברט טרג'אן באתר DBLP
 דף הבית של רוברט טרג'אן באוניברסיטת פרינסטון
 
 

מדעני מחשב אמריקאים
זוכי פרס טיורינג
סגל אוניברסיטת פרינסטון
עמיתי SIAM
זוכי מדליית אבקוס
אמריקאים שנולדו ב-1948